Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 740

6. évfolyam „B” tagozat Fejlesztési feladatok – Tananyag Zenei ismeretek, a hangszerkezelés fejlesztés – Szatmár: hallgató, magyar verbunk, lassú és friss csárdás „D” hangnemben – Küküllõ menti magyar táncok : lassú, székely verbunk, féloláhos, szökõ, szegényes, pontozó – Gömör: verbunk, hallgató, lassú és friss csárdás „D” hangnemben Ajánlott tananyag A magyar népi tánczene (Szerk.: Virágvölgyi – Pávai) – Jelenlévõ múlt sorozat, Planétás Kiadó Mohácsy Albert: Magyar népzenei dallamgyûjtemény bõgõmelléklete – Hagyományok Háza Hangzóanyagok: Magyar Népzenei Antológia I. Tánczene (5 lemez) LPX 18112–116 Szatmári bandák (Szerk.: Vavrinecz András, Hans Hurtig) Hungaroton 1995. HCD 18192 A magyarbecei Kulcsár Ferenc bandája – Szerk.: Pávai István HHCD 011–012 Ádámosi banda – Sövényfalvi lakodalom 1980–ban (Fekete Antal gyûjtéseibõl 5.) FECD 025 Szántó Ferenc – Magyarbece (Mestereink sorozat) FA–040–2 Szászcsávás Band – Transylvanian folk music Szerk.: Szánthó Zoltán Szászcsávás Band 3.– Thermal Comfort Kft. 1998. Szerk.: Szánthó Zoltán Szászcsávás–Szászbogács – Új Pátria 10. (Az Utolsó Óra gyûjteményébõl) FA–110–2 Varsányi Ildikó: Gömöri népzene – Hagyományok Háza Követelmény Legyen képes – önálló gyakorlásra, tanulásra, – hallás és kotta utáni dallamtanulásra, – a kíséretszólam egyszerû lejegyzésére, formai és tartalmi elemzésére, – a különbözõ tánctípusok között a váltások magabiztos végrehajtására, ritmikai és zenei értelemben egyaránt (közjátékok, sorzárók, stb.), – a zenei tartalom kifejezésének igényével a tempo, a karakter, a tánctípus és a dialektus követelményeinek megfelelõen, a megtanult dallamokat hallás után játszani, illetve kísérni, – parlando, rubato, giusto játékmódok igényes kíséretére, – bizonyos tánckíséretek esetén többfajta vonásnem alkalmazására, ezek váltogatására a tempó és a zenei lüktetés megtartása mellett – megfelelõ zenekari összjátékra, – a tanult dialektusok énekelt dallamainak megtanulására, azok kíséretére. Az év végi vizsga ajánlott anyaga – 2–2 dallam Küküllõ–menti lassú, szökõ, szegényes, pontozó – Gömöri hallgató és verbunk Követelmények az alapfok évfolyamainak elvégzése után Az „A” tagozat végén A tanuló ismerje – hangszerei felépítését, részeit, hangolását, húrozását, – a három– és négyhúros bõgõ, illetve cselló népzenében használatos balkéz–fekvéseit, dialektusonként jellemzõ basszusmeneteit. – a népzenénkben használatos vonófajták kezelését, az egyszerû és összetett vonásnemeket, illetve a különbözõ pengetés fajtákat. – a vonós népzene hazai hangzó, lejegyzett és elméleti forrásanyagát, valamint az általános népzenei irodalmat. Legyen képes – természetes, hosszú idõtávon is oldott hangszerkezelésre, biztos és dinamikus hangképzésre vonóval és pengetve egyaránt, – az egyszerû, illetve összetett vonások alkalmazására, – a jobb és bal kéz technikájának összehangolására, – az adott tánczenére jellemzõ hangsúlyozás, aszimmetria és dinamika tudatos alkalmazására, – hangszeres népzenei darabok önálló megtanulására. Rendelkezzék – biztos tempótartással, ritmusérzékkel, – periódusérzékkel, – lapról olvasási készséggel, – biztos zenei memóriával, fejlett hallással, kontrolláló képességgel A „B” tagozat végén (az „A” tagozat követelményein felül) A tanuló legyen képes – tudásáról számot adni zenekari produkcióként illetve táncot kísérve, – teljes tánczenei folyamatok kíséretére a prímás játékát (tempóváltásait, tánctípus–váltásait stb.) követve, az egyéb kísérõhangszerekkel ritmikailag és harmóniailag együttmûködve, – énekes dallamok kíséretének megformálására az adott dialektus stílusának megfelelõen, – önálló zenekari produkciók összeállítására. A mûvészeti alapvizsga követelményei A vizsga részei A vizsga gyakorlati vizsgarészbõl áll. A vizsga tantárgya és idõtartama Népi bõgõ/cselló fõtárgy „A” tagozat: minimum 10 perc „B” tagozat: minimum 10 perc A vizsga tartalma „A” tagozat Dél–dunántúli táncok (3–3 dallam: ugrós, lassú– és friss csárdás) Széki táncrend 7–8 percben (magyar, sûrû– és ritka tempó, lassú és csárdás) Magyarpalatkai táncrend (ritka és sûrû magyar, lassú cigánytánc, csárdás, szökõs és sûrû csárdás) „B” tagozat Széki táncrend 7–8 percben (magyar, sûrû– és ritka tempó, lassú és csárdás), lehetõség szerint csellón Kalotaszegi táncok (3–3 dallam legényes, lassú csárdás és szapora) Szatmári táncok (verbunk, 3–3 dallam oláhos, lassú és friss csárdás) A vizsga értékelése – megfelelés az elõírt követelményeknek, – technikai felkészültség, – helyes testtartás, hangszertartás, – hangképzés, – intonáció, – a vibrato helyes alkalmazása, – hangszerkezelés, – díszítések alkalmazása, – helyes ritmus és tempó, – elõadásmód, – a zenei stílus és az elõírások megvalósítása, – memória, – alkalmazkodóképesség, – állóképesség. Továbbképzõ évfolyamok „A” tagozat A továbbképzõ évfolyamok eléréséig a tanulók tudásszintje között képességeik, teherbírásuk és szorgalmuk alapján jelentõs különbség alakulhat ki. Ez a különbség a továbbképzõ évfolyamokon egyéb elfoglaltságaiktól, gyakorlási idejüktõl, érdeklõdési körüktõl függõen tovább növekedhet. Zenetanulásuk iránya és célja is eltérhet; vagy az egyéni hangszertudás tökéletesítése, vagy a kamarazenei, illetve zenekari játék fejlesztése kerül elõtérbe.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes